પાકિસ્તાની મીડિયા રિપોર્ટ્સ અનુસાર, પાકિસ્તાનના મોટા પક્ષો પાકિસ્તાન મુસ્લિમ લીગ પાકિસ્તાન તહરીક-એ-ઈન્સાફ (પીટીઆઈ)અને પાકિસ્તાન પીપલ્સ પાર્ટી (પીપીપી)ના ચૂંટણી ઘોષણાપત્ર પર નજર કરીએ તો કાશ્મીરનો ઉલ્લેખ નામમાત્ર થયો છે. કાશ્મીર અંગે આક્રમક અભિગમ અપનાવનારી પાકિસ્તાની સેના દ્વારા પરોક્ષ રીતે સમર્થિત પૂર્વ પાકિસ્તાની ક્રિકેટર ઈમરાન ખાનની પાર્ટી પીટીઆઈએ સોમવારે રજૂ કરેલા 58 પાનાના ઘોષણાપત્રમાં કાશ્મીરનો ઉલ્લેખ માત્ર બે વાર કરવામાં આવ્યો છે. ચાર મુખ્ય વિદેશી મુદ્દાઓમાં કાશ્મીર ત્રીજા સ્થાને છે. ઈમરાનના ઘોષણાપત્રમાં કાશ્મીરના મુદ્દાને સંયુક્ત રાષ્ટ્ર સુરક્ષા પરિષદના પ્રસ્તાવ દાયરામાં ઉકેલવા માટે બ્લૂપ્રિન્ટ તૈયાર કરવાની વાત કહેવામાં આવી છે.